58. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 55/ΔΙΟΑΔ 4 της 31 Δεκ. 1992/18 Ιαν. 1993 (ΦΕΚ Β΄  4) Αρμοδιότητες Μονάδας Στρατηγικού Σχεδιασμού και Ανάλυσης Πολιτικής του Υπ. Εθν. Οικονομίας. Έχοντας υπόψη: Τις διατάξεις: α)Του Νόμ. 1892/1990 άρθρ. 80 παρ. 3 «Για τον εκσυγχρονισμό και την ανάπτυξη και άλλες διατάξεις» (Α΄ 101) και β)του Π.Δ. 336/1990 άρθρ. 2 «Σύσταση Γενικών Διευθύνσεων και Μονάδας Στρατηγικού Σχεδιασμού και Ανάλυσης Πολιτικής στο Υπουργείο Εθνικής Οικονομίας» (Α΄ 135), αποφασίζουμε: Άρθρ.1.-Στις αρμοδιότητες της Μονάδας Στρατηγικού Σχεδιασμού και Ανάλυσης Πολιτικής, όπως αυτές καθορίζονται από το άρθρ. 80 του Νόμ. 1892/90, περιλαμβάνονται και οι κατωτέρω: Η ενίσχυση του επιτελικού έργου του ΥΠΕΘΟ στη στρατηγική σχεδίαση, παρακολούθηση και αξιολόγηση της ακολουθούμενης πολιτικής. Η τεχνική υποστήριξη των καθ’ ύλην αρμόδιων υπηρεσιών του ΥΠΕΘΟ στην ιεράρχηση των στόχων τους και στη λειτουργική διασύνδεσή τους με την γενική κυβερνητική πολιτική. Η σχεδίαση ανανεωτικών πρωτοβουλιών και η τεχνική υποστήριξη της προβλεπόμενης από το Νόμ. 1943/91 επιτροπής για το διοικητικό εκσυγχρονισμό του Υπουργείου. Η παροχή τεχνικής υποστήριξης στον Υπουργό κατά την ενάσκηση των αρμοδιοτήτων του ως προέδρου της Διυπουργικής Επιτροπής Αποκρατικοποίησης. Η προώθηση και παρακολούθηση της εκπόνησης μελετών που είναι αναγκαίες για το σχεδιασμό, προγραμματισμό, αξιολόγηση και παρακολούθηση δημόσιων ή ιδιωτικών επενδύσεων, έργων και προγραμμάτων, οι οποίες δεν εμπίπτουν στην αρμοδιότητα άλλης υπηρεσίας του Υπουργείου. Ο συντονισμός και η πολιτική για την προώθηση αρμοδίως των διαδικασιών που απαιτούνται για τη διενέργεια ελέγχων σε όλους τους φορείς του Δημόσιου τομέα, σύμφωνα με το άρθρ. 38 του Νόμ. 2065/92, σε συνεργασία με τυχόν άλλες αρμόδιες υπηρεσίες του ΥΠΕΘΟ. Η μελέτη, διατύπωση εισηγήσεως και η προώθηση των σχετικών διαδικασιών σε θέματα που παραπέμπει στη Μονάδα ο Υπουργός στα πλαίσια της ενάσκησης των αρμοδιοτήτων του οι οποίες απορρέουν από το άρθρ. 5 του Νόμ. 2000/91, όπως τροποποιήθηκε από το Νόμ. 2065/92, σε συνεργασία με τυχόν άλλες αρμόδιες υπηρεσίες του Υπουργείου. Ο χειρισμός θεμάτων που παραπέμπει ο Υπουργός και άπτονται της γενικότερης Κυβερνητικής Πολιτικής σε συνεργασία με τις καθ’ ύλην αρμόδιες υπηρεσίες του ΥΠΕΘΟ ή άλλων Υπουργείων. Άρθρ.2.-Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού. 